OSNOVNA ŠKOLA HORVATI

KLASA: 012-04/19-01/02 URBROJ: 251-665/19-01

U Zagrebu 21. 9. 2021.

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (“NN“ br. 2010.) Učiteljsko vijeće Osnovne škole Horvati za školsku godinu 2021./2022. na sjednici Učiteljskog vijeća održanoj 29.9.2021. donijelo je

**OKVIRNE KRITERIJE ZA OCJENJIVANJE VLADANJA**

Vladanje učenika je ponašanje učenika na nastavi i drugim oblicima odgojno–obrazovnog rada.

Sukladno čl. 72. st. 5. Zakona o odgoju i obrazovanju u osnovnoj i srednjoj školi, opisne ocjene iz vladanja su **uzorno, dobro i loše.**

Sukladno čl. 73. st. 1. istog Zakona ocjenu iz vladanja utvrđuje razrednik, a prema Pravilniku o načinima, postupcima i elementima vrednovanja učenika u osnovnoj i srednjoj školi, 2010. g., čl. 15. st. 6. ocjenu vladanja učenika zaključuje razrednik uz mišljenje Razrednoga vijeća.

Kako bi se objektivno ocijenilo vladanje učenika potrebno je pratiti i evidentirati ponašanje učenika i uvažavati Protokol za ocjenjivanje vladanja.

Razrednici su dužni upoznati učenike na satu razrednika i roditelje na roditeljskom sastanku sa sastavnicama navedenima u Protokolu za ocjenjivanje vladanja.

Pri primjeni ovoga Protokola treba voditi računa o kognitivnom, emocionalnom i socijalnom stanju učenika, što se posebno odnosi na učenike koji se

školuju po redovitom programu uz individualizirani pristup ili po prilagođenom programu.

* Na primjer, ako učenik ima dijagnosticiran ADHD, ponavljanje pogreške koja je posljedica impulzivnosti ne može se sankcionirati sniženom ocjenom iz vladanja
* Pretpostavka za to je da je učenik pristojan i da na poticaj ispravlja pogreške (ako ga druga osoba upozori na neprimjerena ponašanja, odmah ih korigira).

**Područja praćenja ponašanja učenika su:**

1. Odnos prema radu
2. Odnos prema učenicima
3. Odnos prema učiteljima i ostalim djelatnicima škole
4. Odnos prema školskoj imovini te društvenom i prirodnom okružju

Razrednik procjenjuje ponašanje učenika po sastavnicama svakog pojedinog područja, prateći bilješke u pedagoškoj dokumentaciji, te na kraju nastavne godine daje prijedlog ocjene vladanja i iznosi ga Razrednom vijeću.

Pokazatelj potrebe da se snizi ocjena vladanja treba biti ponavljanje određenog nepoželjnog ponašanja koje treba biti pravovremeno evidentirano u

pedagoškoj evidenciji.

O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelji, nakon čega će razrednik pratiti eventualna ponavljanja istog neprihvatljivog ponašanja.

NAPOMENE:

Ako je učeniku izrečena pedagoška mjera opomene, učenik ne može imati „uzorno“ vladanje, osim ako je u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

Ako je učeniku izrečena pedagoška mjera ukora ili više, ne može imati „dobro“ vladanje, osim ako je nakon mjere ukora učenik u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

* 1. **ODNOS PREMA RADU**

|  |  |  |
| --- | --- | --- |
| **UZORNO** | **DOBRO** | **LOŠE** |
| Redovito pohađa nastavu i ostale aktivnosti | Pohađa nastavu i ostale aktivnosti uz neki izostanak | Neopravdano izostaje s nastave |
| Ne kasni na nastavu | Ponekad kasni na nastavu | često kasni na nastavu |
| Ima primjeren odnos prema učenju i radu:  na satu aktivno surađuje | Ponekad ne prati i ometa nastavu | Često ne prati i ometa nastavu |
| Poštuje dogovorena pravila | Postavljena pravila uglavnom poštuje | Često krši dogovorena pravila |
| Izvršava dogovorene zadatke (nosi pribor,  opremu…) | Povremeno ne izvršava dogovorene zadatke | Ne izvršava dogovorene zadatke |
| Prihvaća odgovornost za svoje postupke | Ponekad ne prihvaća odgovornost za svoje postupke | Ne prihvaća odgovornost za svoje postupke |

**2. ODNOS PREMA UČENICIMA**

|  |  |  |
| --- | --- | --- |
| **UZORNO** | **DOBRO** | **LOŠE** |
| Ne ometa druge učenike u praćenju nastave | Povremeno ometa druge učenike u praćenju nastave | Učestalo ometa druge učenike u praćenju nastave |
| Ne ugrožava sigurnost drugih učenika, ne vrijeđa, ne ismijava, ne prijeti,  ne psuje drugim učenicima | Ponekad ugrožava sigurnost drugih učenika, vrijeđa, ismijava, prijeti  ili psuje drugim učenicima | Često ugrožava sigurnost drugih učenika, vrijeđa, prijeti ili psuje drugim učenicima |
| Ne izaziva sukobe i u njima ne sudjeluje | Rijetko izaziva sukobe, ali ponekad u njima  sudjeluje | Neprestano izaziva sukobe i često u njima  sudjeluje |
| Uvažava druge učenike u radu/ poštuje rad drugih učenika | Ponekad uvažava druge učenike u radu/ poštuje rad drugih učenika | Nikada ne uvažava druge učenike u radu/ ne poštuje rad drugih učenika |
| Poštuje tuđa prava | Uglavnom poštuje tuđa prava | Ne poštuje tuđa prava |
| Preuzima odgovornost za svoje postupke u  odnosima s drugim učenicima | Ponekad preuzima odgovornost za svoje  postupke u odnosima s drugim učenicima | Ne preuzima odgovornost za svoje postupke u  odnosima s drugim učenicima |

**3. ODNOS PREMA UČITELJIMA I OSTALIM DJELATNICIMA**

|  |  |  |
| --- | --- | --- |
| **UZORNO** | **DOBRO** | **LOŠE** |
| Pozitivno reagira na zahtjeve koje postavljaju  učitelji | Povremeno ne reagira na zahtjeve koje postavljaju učitelji | Negativno reagira na zahtjeve koje postavljaju  učitelji |
| Uvažava sve učitelje i primjereno komunicira s njima | Ponekad ne uvažava učitelje i neprimjereno komunicira s njima | Ne uvažava učitelje i neprimjereno komunicira s njima |
| Prihvaća odgovornost za svoje postupke | Ponekad prihvaća odgovornost  za svoje postupke | Ne prihvaća odgovornost za svoje postupke |

**4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU**

|  |  |  |
| --- | --- | --- |
| **UZORNO** | **DOBRO** | **LOŠE** |
| Učenik čuva imovinu (učenika, škole, osobnu, društvenu…) | Uglavnom čuva imovinu  (učenika, škole, osobnu, društvenu…) | Učestalo uništava imovinu (učenika, škole, osobnu, društvenu…) |
| Doprinosi ugledu škole u svim prigodama  (susreti, ekskurzije, izleti, projekti, priredbe…) | Uglavnom se pristojno ponaša u svim prigodama | narušava ugled škole u svim prigodama |
| Poštuje zabranu unošenja zabranjenih sredstava u unutrašnji ili vanjski prostor škole | Djelomično poštuje zabranu unošenja zabranjenih  sredstava u unutrašnji ili vanjski prostor škole | učestalo krši zabranu unošenja zabranjenih sredstava u unutrašnji ili vanjski  prostor škole |
| Poštuje različitosti, ima visok prag tolerancije i  uvažava sve različitosti | Uglavnom poštuje različitosti, umjerene je tolerancije | Uopće ne poštuje različitosti, ima nisku toleranciju ( prijetnje, vrijeđanje, učestali sukobi ) |
| Prihvaća odgovornost za svoje postupke | Uglavnom prihvaća odgovornost za svoje postupke | Ne prihvaća odgovornost za svoje postupke |
| Posjeduje razvijenu ekološku svijest i ponaša se u skladu s tim  (vodi računa o školskom interijeru i urednosti školskog okoliša) | Ima jednu do tri evidencije o tome  da ne vodi računa o školskom interijeru i urednosti školskog okoliša | Ima više od tri evidencije o tome  da ne vodi računa o školskom interijeru i urednosti školskog okoliša |
| Svojim ponašanjem daje primjer ostalim učenicima, upozorava i nastoji pozitivno djelovati na ostale učenike u prigodama  u kojima se krši pozitivan i primjeren odnos  prema imovini, okolišu itd. | Sudjeluje u situacijama u kojima drugi krše pozitivan i primjeren odnos prema imovini i okolišu | Svojim ponašanjem je loš primjer ostalim učenicima, negativno djeluje na njih |